Tatoeba sentences — language code: ina
Un juvene femina vadeva al gynecologo e post haber essite examinate, le doctor la diceva: ‘Seniora, io ha un bon notitia pro te.’ Illa le respondeva: ‘Doctor, io es senioretta.’ Le doctor: ‘Senioretta, io ha un mal notitia pro te.’
Un serie de camminos terrestre permitteva le contacto commercial e cultural inter Est e West in le Antiquitate, jocante un rolo significative in le developpamento del grande civilisationes eurasian.
Le plus longe ligamine ferroviari del mundo ha complete su viage inaugural de Yiwu a Madrid, post cruciar territorios in China, Kazakhstan, Russia, Belarus, Polonia, Germania, Francia e finalmente Espania, attingente le terminal de merces Abroñigal, ubi lo attendeva le burgomaestra de Madrid e le ministra espaniol de obras public.
Supernominate le “Route del Seta del 21e centennio” per le governator del provincia chinese Zhejiang, le nove ferrovia percurre 13.050 kilometros e es dunque plus longe que le Transsibirian o le Expresso del Oriente.
In su prime viage, le traino transportava 1400 tonnas de joculos, papirerias e altere items offerte pro le ultime Natal.
In su retorno, le traino va cargate con vino, gambon e oleo de olivas que se vendera pro le Anno Nove chinese, in februario.
In Yiwu functiona le plus grande mercato in grosso pro parve mercantias del mundo, con 4 kilometros quadrate de extension, ubi travalia diarimente decenas de milles de commerciantes.
China es le principal partenario commercial de Espania excepte le Union Europee e tamben su tertie fonte de productos importate, post Germania e Francia.
Un avantage del transporte ferroviari es su velocitate: le traino prende tres septimanas pro compler un jornata que, per mar, prenderea usque sex septimanas.
Le theorias sur le inseniamento del anglese ha progresse rapidemente in le duo ultime decennios, in accordo con le cambiante population de studiantes.
Linguistas e inseniantes considera plus e plus que le communication es le scopo ultime del instruction, plus tosto que le correction grammatical inflexibile e le pronunciation equal a lo de un nativo.
In un mundo ubi tres quartos del parlantes es non-native, le anglese clarmente ja non es proprietate de su centros historic in le Regno Unite e le Statos Unite.
Le communication in anglese se face hodie surtoto inter parlantes non-native, qui accepta grammatica e pronunciation non-standard desde que le communication remane clar.
Anecdotas reporta que multes prefere conversar con non-nativos, perque le nativos es minus tolerante con errores e con pronunciationes differente.
Studios suggere que le inseniamento debe adequar se al strategias communicative e que le performance del studiantes debe mensurar se secundo iste mesme lineas.
Le corporationes ja valorisa plus le professionales con habilitate communicative que celles capace de memorisar regulas grammatical.
In ambientes multilingue, mesmo le nativos perfectiona lor proprie capacitate de audir con precision e reelaborar phrases a fin de syntonisar le communication con le non-nativos.